**Documente necesare pentru completarea dosarului pentru repartizare în baza rezultatelor obținute la concursurile naționale de ocupare a posturilor didactice/catedrelor declarate vacante din**

**2024, 2023, 2022, 2021, 2020 SAU 2019**

În perioada **5 – 16 mai 2025** (până la ora 16.30), cadrele didactice care solicită angajarea cu contract individual de muncă pe perioadă determinată în anul școlar 2025-2026, în baza rezultatelor obținute la concursurile naționale, vor transmite la I.Ș.J. CS, **exclusiv on-line pe platforma dedicată** [**https://e-titularizare.ro**](https://e-titularizare.ro), cererea și actele prevăzute de aceasta.

**Se înregistrează cererile candidaţilor** care au obţinut:

 cel puţin **media de repartizare 5 (cinci) la concursurile de titularizare din 2024, 2023, 2022 (minimum 5 atât la proba scrisă, cât şi la proba practică sau inspecţia la clasă – pentru concursul național din 2024)**,

 cel puţin **media de repartizare 7 (șapte)** la concursurile de titularizare din **2024, 2023, 2022, 2021, 2020, 2019 și nu au obținut ulterior** la alte concursuri de titularizare note la proba scrisă sub 5(cinci).

**Pot fi repartizaţi în baza mediilor de repartizare obţinute la concursurile de titularizare din 2024-2019 candidaţii care nu au mai participat ulterior la alte concursuri de titularizare sau care nu au obținut note sub 5 (cinci) la proba scrisă în cadrul următoarelor concursuri de titularizare în specialitatea postului didactic/catedrei solicitat(e).**

**Actele se depun în copie** CERTIFICATĂ PENTRU CONFORMITATE CU ORIGINALUL de către directorul unității de învățământ la care candidatul este încadrat în anul școlar 2024-2025.

1) OPIS, semnat și datat.

2) **Cererea de repartizare in baza rezultatelor obtinute la concursurile de ocupare a posturilor didactice**

**Copii certificate pentru conformitate cu originalul**

1) Copie de pe buletinul/carte de identitate din care să reiasă domiciliul;

2) Copii ale actelor doveditoare în situaţia schimbării numelui (dacă este cazul);

3) Copii de pe actele de studii, foaia matricolă şi certificat profesional (ultimul pentru absolvenţii liceului pedagogic);

4) Copie a certificatelor de obţinere a definitivatului şi a tuturor gradelor didactice obţinute (dacă este cazul);

5) Copii de pe atestate (învățământ special etc.)/aviz (culte etc.) - dacă este cazul;

6) Copie după adeverinţa care atestă rezultatele obţinute la concursurile naţionale, sesiunile 2019, 2020, 2021, 2022, 2023 sau 2024 (pentru candidaţii care au susţinut probele concursului în alte judeţe);

7) Adeverinţa de vechime în învăţământ (inclusiv perioada rezervării catedrei), în original;

8) Acordul Ministerului Educației și Cercetării, inspectoratului şcolar, întreprinderii de întrerupere a activităţii (dacă este cazul), în original;

9) Copia filei corespunzătoare din registrul general de evidenţă a salariaţilor sau copie de pe carnetul de muncă dacă a mai fost angajat(ă) anterior anului 2012 și ulterior nu a mai avut calitatea de angajat(ă);

10) Avizul/adeverinţa medical(ă) din care să rezulte că sunt **apt(ă) pentru a preda în învăţământ** (**eliberat de un cabinet de medicina muncii**);

11. Declaraţie pe proprie răspundere că nu desfăşor activităţi incompatibile cu demnitatea funcţiei didactice şi nu am fost îndepărtat din învăţământ pentru motive disciplinare sau printr-o hotărâre judecătorească definitivă de condamnare penală pentru infracţiuni contra persoanei săvârşite cu intenţie în împrejurări legate de exercitarea profesiei şi că în perioada angajării pe perioadă determinată în învăţământ nu voi primi ajutor de şomaj (***model postat*** pe www.isj.cs.ro  Managementul Resurselor Umane  Mobilitate personal didactic 2025-2026 Repartizare în baza notei);

12) Adeverință/adeverinţe eliberată/eliberate de unitatea/unitățile de învăţământ la care am fost angajat(ă) privind sancţiunile disciplinare din ultimii 6 ani şcolari încheiaţi şi de pe parcursul anului școlar în curs;

13) Cazier judiciar, din care reiese faptul că nu am antecedente penale pentru infracţiuni contra vieţii, integrităţii corporale sau sănătăţii, contra libertăţii persoanei, rele tratamente aplicate minorului, hărţuire, trafic de minori, proxenetism, infracţiuni contra libertăţii şi integrităţii sexuale, luare şi dare de mită, trafic de influenţă, fals şi uz de fals, furt calificat;

14) Certificatul/adeverinţa de integritate comportamentală, în original\*

15) Declarație privind protecția datelor cu caracter personal și libera circulație a acestor date (***model postat*** pe www.isj.cs.ro  Managementul Resurselor Umane  Mobilitate personal didactic 2025-2026 Repartizare în baza notei);

16) Declarație privind postul didactic de predare/catedra ocupat(ă) în etapele anterioare ale mobilității personalului didactic (***model postat*** pe Managementul Resurselor Umane  Mobilitate personal didactic 2025-2026 Repartizare în baza notei).

\* *În cazuri excepționale, dacă un candidat/cadru didactic nu prezintă certificatul de integritate comportamentală la dosar în perioada de înscriere/validare, acesta se depune obligatoriu la unitatea de învățământ, la data prezentării pentru încheierea noului contract individual de muncă.*